
Inspecţia Muncii 

Inspectoratul teritorial de muncă Brăila

A P R O B A T, 
INSPECTOR ŞEF

                                                                                             Liviu ARHIRE
Raport de activitate 

al Inspectoratului Teritorial de Muncă Brăila
întocmit în baza Legii nr. 544 din 2001

pentru anul 2024
Întocmit: Turcu Daniela 

Compartiment Comunicare și Relații cu Publicul
I. Profil organizaţional:

1.1. Cuvânt înainte din partea conducătorului instituţiei

În contextul obligaţiilor care îi revin, Inspectoratul Teritorial de Muncă Brăila şi-a îndeplinit cu perseverenţă misiunea de a controla aplicarea corectă şi unitară a actelor normative care reglementează relaţiile de muncă, securitatea şi sănătatea în muncă şi supravegherea pieţei produselor din domeniul de competenţă.

În anul 2024, iniţiativele Inspectoratului Teritorial de Muncă Brăila au vizat consolidarea culturii de prevenire a riscurilor de accidentare şi îmbolnăvire profesională şi combaterea fenomenului de muncă nedeclarată.

Parte a economiei subterane, munca nedeclarată reprezintă un pericol real atât pentru economia ţării cât şi pentru persoanele care o acceptă (acestea fiind lipsite de drepturi elementare de asigurări sociale, de dreptul la concediu de odihnă plătit, dreptul de asociere şi de a fi protejat de organizaţiile special constituite etc) şi angajatorii care o practică.
Orientând activitatea instituţiei spre prevenire, acţiunile au urmărit îmbunătăţirea activităţilor în domeniul securităţii şi sănătăţii în muncă, în special, în sectoarele economiei naţionale cu riscuri majore de accidentare şi îmbolnăvire profesională, prin conştientizarea angajatorilor şi lucrătorilor asupra importanţei asigurării unor locuri de muncă sigure şi sănătoase şi a necesităţii respectării legislaţiei în domeniu.
Punând accentul pe prevenire şi pe promovarea de bune practici, Inspectoratul Teritorial de Muncă Brăila a continuat şi în anul 2024 eforturile pentru atingerea unui nivel ridicat de respectare a legislaţiei, plecând de la premisa că locurile de muncă sunt mai productive atunci când asigură condiţii de securitate şi sănătate.

În cadrul controalelor efectuate inspectorii de muncă au adoptat o atitudine fermă, dar orientată, în primul rând pe prevenţie iar sancţiunile au fost aplicate numai când au fost identificate cazuri flagrante de încălcare a legislaţiei şi când s-a constatat că recomandările din prima fază ale inspectorilor de muncă nu au fost respectate la verificările ulterioare.

INSPECTOR ŞEF

Liviu 
 ARHIRE 

1.2. Date de contact ale instituţiei:

Adresa: str. Dimitrie Bolintineanu, nr. 7, loc. Braila, jud. Braila
Telefoane:
+4 0239 61 15 86 – permanenţă

+4 0239 61 15 87, 

FAX:

+4 0239 61 15 89

E-mail:
itmbraila@itmbraila.ro 

Adresa site: www.inspectiamuncii.ro/web/itm-braila 

1.3. Misiunea instituţiei şi responsabilităţi

Inspectoratul Teritorial de Muncă Braila funcţionează în subordinea Inspecţiei Muncii.

În conformitate cu prevederile Convenţiilor nr. 81 şi 129 ale OIM şi în baza Legii nr. 108/1999, a fost înfiinţată şi organizată Inspecţia Muncii - organ de specialitate al administraţiei publice centrale, aflat în subordinea Ministerului Muncii, Familiei, Tineretului şi Solidarității Sociale prin care se exercită atribuţiile de autoritate de stat în domeniile relaţiilor de muncă, securităţii şi sănătăţii în muncă şi supravegherii pieţei, iar funcţionarea acestei instituţii a fost reglementată de Regulamentul de organizare şi funcţionare aprobat prin HG nr. 12/2017, ulterior de HG nr. 488/2017.

Inspectoratul Teritorial de Muncă Brăila exercită controlul aplicării unitare a dispoziţiilor legale în domeniile sale de competenţă în unităţile din sectorul public, mixt, privat, la autorităţile administraţiei publice locale şi centrale, la persoanele fizice şi juridice şi la organismele neguvernamentale, precum şi la alte categorii de angajatori.

Scopul este urmărirea îndeplinirii obligaţiilor legale şi respectarea legislaţiei muncii de către toţi angajatorii.

Inspectoratul Teritorial de Muncă are următoarele atribuţii specifice în domeniul relaţiilor de muncă şi  al securităţii şi sănătăţii în muncă şi al supravegherii pieţei.

În activitatea de control, prin protocoalele încheiate, instituţia noastră colaborează cu diferite instituiţii cum ar fi: Inspectoratul de Jandarmi al Judeţului Brăila, Inspectoratul de Poliţie al Judeţului Brăila, Poliţia Locală Brăila, Serviciul pentru Imigrări al Judeţului Brăila, Direcţia de Sănătate Publică Brăila, Direcţia Sanitar Veterinară şi pentru Siguranţa Alimentelor Brăila, Comisariatul Judeţean pentru Protecţia Consumatorilor Brăila.

În activitatea sa curentă Inspectoratul Teritorial de Muncă Brăila desfăşoară campanii de control şi de conştientizare pe teme de interes identificate la nivel comunitar, utilizând în acest scop metode de inspecţie şi instrumente de formare a inspectorilor de muncă, similare celor folosite de organismele de inspecţie a muncii din statele membre ale UE, aliniindu-se astfel iniţiativelor organismelor europene în domeniu.

Ca instituţie aflată în slujba cetăţeanului, instituţia noastră asigură permanent accesul liber şi neîngrădit la informaţiile de interes public prin activitatea de comunicare şi relaţii cu publicul şi prin pagina sa de internet.

Îmbunătăţirea calităţii şi eficienţei furnizării serviciului public este menită să asigure transparenţa instituţională prin crearea unui climat de încredere şi respect reciproc între cetăţeni şi funcţionarii publici, pe de o parte, şi între cetăţeni şi autorităţile administraţiei publice, pe de altă parte.

II. Bugetul instituţiei

1. Raportul cheltuielilor, defalcate:

Pentru derularea activităţii, în cursul anului 2024 Inspectoratul Teritorial de Muncă Braila a dispus de resurse financiare şi materiale în valoare totală de 5487,31 mii lei, structurate conform Bugetului de venituri şi cheltuieli aprobat, astfel:

- Cheltuieli de personal.....................................................5.155,70 mii lei,

- Cheltuieli materiale.........................................................331,61 mii lei,

Din valoarea aprobată la Titlul I Cheltuieli de personal, a fost utilizată suma de 5.152,37 mii lei. Nivelul cheltuielilor de personal a fost determinat de numărul de posturi ocupate coroborat cu obligaţiile de plată faţă de fiecare salariat, la care s-au adăugat obligaţiile de plată ale instituţiei la bugetul de stat şi la bugetele asigurărilor sociale de stat.

La Titlul II Cheltuieli materiale, din bugetul aprobat, s-a utilizat suma de 326,38 mii lei.

La alineatul 20.01.01 Furnituri de birou, din bugetul aprobat de 23,50 mii lei, s-au achiziţionat produse în valoare de 23,49 mii lei.

La alineatul 20.01.02 Materiale pentru curăţenie, din bugetul aprobat de 2,60 mii lei, s-au achiziţionat produse în sumă de 2.59 mii lei.

La alineatul 20.01.03 Încălzit, iluminat şi forţă motrice, din bugetul aprobat pentru anul 2024 în valoare de 75,70 mii lei, s-au făcut plaţi de 71,48 mii lei.

La alineatul 20.01.04, plata pentru Serviciile de apă, canal şi salubritate pentru anul 2024 a fost cheltuita o suma de 6,87 mii lei, cu un buget aprobat în valoare de 6,88 mii lei.

La alineatul 20.01.05 Carburanţi şi lubrifianţi plata a fost de 44,18 mii lei, la un buget aprobat de 44,25 mii lei.

La alineatul 20.01.08 Poştă, telecomunicaţii, radio tv, internet a fost aprobată în buget suma de 17,00 mii lei şi s-au făcut plăţi în valoare de 16,97 mii lei.

La alineatul 20.01.30 Alte bunuri şi servicii de întreţinere şi funcţionare, bugetul aprobat a fost de 142,93 mii lei. Din acest buget, suma cheltuită în anul 2024 a fost de 142,88 mii lei.

În anul 2024 au fost achiziţionate obiecte de inventar în valoare de 0,63 mii lei,  bugetul aprobat fiind de 1,00 mii lei, la alineatul 20.05.30 Alte obiecte de inventar.

Cheltuielile cu deplasările şi detaşările au fost de 1,21 mii lei, utilizate cu preponderenţă pentru activitatea de control. Bugetul aprobat pentru anul 2024 a fost în valoare de 1,24 mii lei.

Bugetul aprobat la alineatul 20.14 Protecţia muncii pentru anul 2024 a fost de 2,6 mii lei, din care s-au plătit 2,36 mii lei.

La alineatul 20.30.03 Prime de asigurare non-viaţă suma aprobată în buget a fost de 13,91 mii lei, din care au fost plătite asigurări RCA, Casco pentru autoturismele din dotare în valoare de 13,72 mii lei.

2. Achizitii publice in anul 2024:

Lista contractelor de achiziţii încheiate la nivelul Inspectoratului Teritorial de Muncă Brăila  în anul 2024:
Contract servicii asistenţă tehnică software (valoare –12.376 lei , achizitie directa)
Contract servicii de curăţenie (valoare – 27.048 lei, achiziţie directă)
Contract servicii paza (valoare – 64.378,61 lei, achizitie directa)
Contract servicii monitorizare sisteme alarmare (valoare – 3.898,46 lei, achizitie directa)

Contract servicii mentenanta sisteme de alarmare (valoare – 2309,10 lei, achizitie directa)
Contract servicii distribuire corespondenţă (valoare – 10.921,50 lei, achizitie directa)
Contract servicii telefonie mobila (valoare – 3.635,01 lei, achizitie directa)

In anul 2024 nu au fost proceduri anulate sau in curs de anulare.
III. Aspecte legislative
1. Informaţii despre litigii în care este implicată instituţia:
Situația litigiilor pentru anul 2024:

- Numărul dosarelor care s-au aflat pe rolul instanțelor de judecată in anul 2024 – 129
- Numărul dosarelor în care s-au pronunțat soluții definitive – 41 din care :

- câștigate – 39
- pierdute – 2
Instituția nu a inițiat proiecte de acte normative.
IV. Managementul resurselor umane - organigrama
1. Structura organizatorică:

Inspectoratul teritorial de muncă, denumit în continuare Inspectorat, este instituţia publică cu personalitate juridică aflată în subordinea Inspecţiei Muncii în cadrul căruia inspectorii de muncă, exercită atribuţii de autoritate de stat, în domeniul relaţiilor de muncă, securităţii şi sănătăţii în muncă şi supravegherii pieţei produselor.

Inspectoratul este organizat şi funcţionează în baza Legii nr. 108/1999 pentru înfiinţarea şi organizarea Inspecţiei Muncii, republicată, cu modificările şi completările ulterioare şi a Hotărârii Guvernului nr.488/2017 privind aprobarea Regulamentului de organizare şi funcţionare a Inspecţiei Muncii.

Inspectoratul este condus de un inspector şef, care în exercitarea atribuţiilor de conducere are în subordine doi inspectori şefi adjuncţi. 

Inspectorul şef are în subordine:

· Inspectorul şef adjunct care coordonează activitatea în domeniul relaţiilor de muncă, în subordinea căruia funcţionează: 

· Compartimentul relaţii de muncă
· Inspectorul şef adjunct care coordonează activitatea în domeniul securităţii şi sănătăţii în muncă şi supravegherii pieţei produselor, în subordinea căruia funcţionează: 

· Compartimentul sănătate şi securitate în muncă și supravegherea pieței
· Compartimentele de specialitate: 

· Compartimentul economic, resurse umane, logistică şi administrare patrimoniu;

· Compartimentul comunicare şi indicatori statistici; 

· Compartimentul juridic.

În cadrul Inspectoratului este constituit Consiliul Consultativ Tripartit, cu rol de dialog social, format din reprezentanţi ai compartimentelor cu atribuţii de control din cadrul Inspectoratului, desemnaţi prin decizia inspectorului şef şi din reprezentanţi ai confederaţiilor sindicale şi patronale reprezentative la nivel naţional, astfel cum au fost desemnaţi de către acestea. 
In anul 2024 întâlnirile trimestriale s-au desfășurat în format fizic. În cadrul temelor dezbătute cu ocazia acestor întâlniri trimestriale, s-au dezbătut aspecte privind modificările legislative, precum şi activitătea instituţiei noastre în ceea ce priveşte prevenirea, identificarea şi combaterea muncii nedeclarate, precum și prevenirea în domeniul  sănătății și securitatii in muncă a lucrătorilor.
2. Structura de personal

Personalul inspectoratului teritorial de muncă este format din inspectori de muncă şi alte categorii de personal pentru următoarele activităţi: comunicare şi relaţii cu publicul; legislaţie, contencios administrativ, economic, resurse umane, administrativ, informatică.
În calitatea lor de funcţionari publici, inspectorii de muncă beneficiază de stabilitate în funcţie şi independenţă faţă de orice schimbare guvernamentală şi sunt încadraţi prin concurs sau examen. 

În exercitarea atribuţiilor legale, inspectorii de muncă sunt învestiţi cu exerciţiul autorităţii publice, beneficiind de protecţie în condiţiile legii.

Numărul de posturi aprobat  la 31.12.2024 a fost 43, din care:

· funcţii publice de conducere – 5;

· funcţii publice de execuţie – 34;

· personal contractual – 4.
3. Pregătirea și perfecţionarea profesională a personalului:

Pentru a asigura dezvoltarea competentelor si performantelor profesionale ale personalului din cadrul Inspectoratului Teritorial de Muncă Brăila, au fost identificate nevoile de perfectionare profesionala a personalului prin rapoartele de evaluare ale performantelor individuale anuale.

În vederea asigurării dezvoltării competenţelor şi performanţelor profesionale ale personalului din cadrul Inspectoratului Teritorial de Muncă Brăila, în cursul anului 2024 au participat la cursuri de perfectionare profesionala 14 salariati.
4. Organigrama instituţiei: - conform Ordinului Ministrului Muncii şi Solidarității Sociale nr. 1966/08.08.2024:

V. Relaţia cu comunitatea

V.1. Comunicare şi relaţii cu publicul

V.1.1. Relaţia Inspectoratului Teritorial de Muncă Brăila cu publicul, inclusiv mass-media şi social media
Relaţia instituţiei noastre cu mass-media a fost asigurată permanent, comunicarea şi activitatea de relaţii publice reprezentând activităţi importante de realizare a legăturii instituţiei cu exteriorul. Aceste activităţi contribuie, pe de o parte, la crearea şi menţinerea unei imagini pozitive a instituţiei în exterior iar, pe de altă parte, sprijină îmbunătăţirea comunicării interne, în scopul identificării mesajului ce trebuie transmis cât mai corect către public. 

În derularea activităţii de informare a jurnaliştilor, Inspectoratul teritorial de Muncă Braila asigură prezentarea corectă şi unitară a datelor solicitate, astfel încât să se evite situaţiile de interpretare eronată.

De asemenea, instituţia noastră monitorizează emisiunile informative şi publicaţiile din presa centrală şi locală, pentru a avea o imagine clară asupra instituţiei şi pentru a cunoaşte în orice moment cum se reflectă acţiunile acestei autorităţi în mass-media.

Au fost furnizate ziariştilor, prompt şi complet, orice informaţii referitoare la activitatea instituţiei. S-a asigurat periodic difuzarea de comunicate, informări de presă, interviuri, atunci când activitatea instituţiei prezintă un interes public imediat.

Postările/repostările au oferit informaţii despre activitatea instituţiei noastre şi a Inspecţiei Muncii, informaţii de interes public adresate angajatorilor şi angajaţilor, precum şi informaţii postate de alte instituţii.

V.1.2. Solicitări de informaţii de interes public

În anul 2024 au fost primite şi soluţionate 18 solicitări de informaţii de interes public formulate în baza Legii nr. 544/2001 privind liberal acces la informaţiile de interes public.

Nu au existat solicitări de informaţii de interes public ieşite din termen sau la care nu s-a răspuns conform prevederilor legale.

V.1.3. Petiţii
In  perioada 01.01-31.12.2024 au fost inregistrate un numar de 561 sesizari.
Majoritatea sesizarilor inregistrate, respectiv 85 % fac obiectul problematicii relatiilor de munca. Aspectele semnalate au fost in mod deosebit cu privire la nerespectarea de catre angajatori a drepturilor derivand din calitatea de angajat. 
Din analiza celor semnalate rezultă că: 
· in functie de problematica,  ca ponderi acestea se referă la:

· 43,0 % la drepturi salariale neacordate;
·   9,0 % munca nedeclarata;
·   5,0 % ore suplimentare;
· 4,0 % compensare concedii de odihna;
· 19,0 % timpul de lucru;
· 20,0 % alte aspecte.
· in functie de profilul de activitate al angajatorului  petitiile au vizat urmatoarele domenii:

·   4,0 % paza; 
·   5,0 % agricultura;
·   6,0 % construcții;
·   5,0 % transporturi;
·   6,0 % confecții textile;
·   4,0 % comert;
· 70,0 % alte activități.
Pentru soluționarea sesizărilor înregistrate au fost inițiate controale la agenții economici, prin verificarea documentelor urmărindu-se toate aspectele tematicii de control în domeniul relațiilor de muncă și dispunerea măsurilor în vederea înlăturării neconformităților constatate. 
Răspunsurile au fost transmise pe suport de hârtie, expediate prin poştă/curier.
Principalele aspecte reclamate în domeniul relaţiilor de muncă sunt:

1.
neplata drepturilor salariale restante (acordarea salariului, plata concediului de odihnă neefectuat);

2.
prestarea muncii nedeclarate; 

3.
neeliberarea de adeverinţe;

4.
neacordarea drepturilor salariale pentru timpul efectiv lucrat, neplata orelor suplimentare, munca pe timpul nopţii; 

5.
refuzul de a pune în aplicare măsurile dispuse de ITM .

În domeniul securităţii şi sănătăţii de muncă problemele sesizate au vizat:

1.
neacordarea echipamentului individual de protecţie;

2.
nerespectarea normelor de securitate şi sănătate în muncă;

VI. Relaţii de muncă

Activitatea desfășurată de către Inspectoratul Teritorial de Muncă Brăila în anul 2024, a avut ca obiectiv principal urmărirea și realizarea acțiunilor din Programul cadru al Inspecției Muncii, precum și îndeplinirea atribuțiilor derivnd din legislatia muncii in vigoare.


Prin acțiunile intreprinse și prin evaluarile periodice ale rezultatelor obținute s-a urmărit, creșterea rolului și eficienței inspectoratului în determinarea angajatorilor de a respecta legislația în domeniul relațiilor de muncă, precum și aplicarea unitară a prevederilor legale.
Programarea controalelor a vizat acoperirea a cât mai multe domenii de activitate, urmărindu-se realizarea obiectivelor din Programul cadru de acțiuni al Inspectiei Muncii. In acest scop, în anul 2024, activitatea în domeniul relațiilor de muncă s-a structurat pe următoarele direcții:

     Campanii şi acţiuni în domeniul relaţiilor muncă

1. Campanie privind privind identificarea şi combaterea cazurilor de muncă nedeclarată și subdeclarată în domenii susceptibile utilizării frecvente a acesteia (ex:construcții, protecție și pază, service auto, depozite & Retail, comerț, restaurante, baruri și alte activități de servire a băuturilor, hoteluri și facilități cazare, târguri și piețe, activități de jocuri de noroc și pariuri, închirieri de transportoare și trotinete electrice, panificație și cofetarii, fabricarea de încălțăminte, saloane de înfrumusețare, etc.);
2. Campanie privind verificarea modului de respectare de către angajatori a prevederilor Legii nr. 52/2011 privind exercitarea unor activităţi cu caracter ocazional desfăşurate de zilieri, cu modificările şi completările ulterioare, şi a normelor de aplicare a acesteia precum și a modului în care se derulează activitatea de înregistrare a zilierilor în registrul electronic de evidență a zilierilor;
3. Campanie națională pentru verificarea respectării prevederilor legale cu privire la condițiile de funcționare și procedura de înregistrarea agenților de plasare forță de muncă în străinătate, potrivit Legii nr. 156/2000 privind protecţia cetăţenilor români care lucrează în străinătate, republicată, cu modificările și completările ulterioare;

4. Campanie privind verificarea modului de respectare de către angajatori a prevederilor OG nr. 25/2014 privind încadrarea în muncă şi detaşarea străinilor pe teritoriul României şi pentru modificarea şi completarea unor acte normative privind regimul străinilor în România, cu modificările și completările ulterioare; 

5. Campanie privind verificarea modului în care se respectă legislația în domeniul relațiilor de muncă în transportul rutier;
6. Campanie privind verificarea modului de respectare a prevederilor legale privind incheierea, modificarea, suspendarea si executarea contractelor individuale de muncă ( timpul de muncă si de odihnă, drepturi salariale) in creşe, gradinițe, afterschool precum si alte unitați de invațămant publice sau private);
7. Campanie privind verificarea modului in care sunt respectate prevederile legale in domeniul relațiilor de muncă la centrele rezidențiale destinate persoanelor varstnice, centrele rezidențiale destinate persoanelor adulte cu dizabilitați si cele destinate copiilor;
8. Acțiune de identificare şi combatere a cazurilor de muncă nedeclarată și subdeclarată  în domeniul  prestărilor de servicii (catering, livrare, curierat etc.) precum si in domeniul cabinetelor medicale individuale, policlinici si spitale private;

9. Acțiune de informare a angajatorilor cu privire la registrul general de evidență a salariaților;
10. Acţiune de verificare a sesizărilor privind încălcări ale prevederilor legale în domeniul relațiilor de muncă ale partenerilor sociali diseminate în cadrul Consiliilor Consultativ Tripartit organizate la nivelul inspectoratelor teritoriale de muncă având ca scop cunoașterea situației de fapt și identificarea problemelor cu care se confruntă partenerii sociali;

11. Acțiune de verificare a modului in care angajatorii respectă prevederile H.G. nr.1256/2011 privind condițiile de funcționare, precum si procedura de autorizare a agentului de muncă temporară;

13. Acţiuni de informare și conştientizare a lucratorilor cetățeni straini, cu privire la conditiile in care pot presta activitati lucrative pe teritoriul national precum si la drepturile si obligatiile ce le revin in calitate de angajati;
  14. Rezolvarea de petiţii, sesizări, consultanţă în domeniul relaţiilor de muncă.

Actiuni proprii in domeniul Relatiilor de Munca din Programul propriu de actiuni :

1. Acțiuni de verificare a angajatorilor ce desfășoara activități în zona portuară Brăila;
2. Acțiuni de verificare a angajatorilor, cu privire la obligațiile ce le revin conform Legii nr.367/2022 a dialogului social, cu modificările și completările ulterioare.
Urmare a controalelor efectuate au fost constatate în principal următoarele neconformități :

· primirea la lucru fără a avea încheiat în formă scrisă contract individual de muncă;

· persoane depistate la muncă în afara programului de lucru stabilit în cadrul cim cu timp parțial;

· persoane depistate ale căror contracte individuale de muncă nu au fost transmise în registrul general de evidenţă a salariaţilor cel târziu în ziua anterioară începerii activităţii;

· negarantarea în plată a salariului minim brut pe ţara;

· persoane depistate la muncă în perioada în care au contractul individual de muncă suspendat;
· acordarea unui salariu net mai mare decât cel constituit şi evidenţiat în statele de plată a salariilor şi în declaraţia lunară privind obligaţiile de plată a contribuţiilor sociale, impozitului pe venit şi evidenţa nominală a persoanelor asigurate, transmisă autorităţilor fiscale;

· neevidențierea în pontaje a timpului de lucru prestat de către salariați ;

· nu se respectă prevederile legale referitoare la durata normală a programului de lucru, compensarea cu timp liber plătit sau plata cu spor a orelor suplimentare ;

· neînmânarea unui exemplar al contractului individual de muncă salariatului ;

· nerespectarea timpului legal de lucru și de odihnă;

· neînregistrarea în termen a modificărilor intervenite în registrul general de evidență a salariaților ;

· primirea la muncă fără întocmirea certificatului medical privind aptitudinea în muncă;

· angajatorul nu a făcut dovada plății drepturilor salariale prin semnarea statelor de plată ori prin alte documente justificative;

· angajatorul nu a stabilit durata și repartizarea programului de lucru pentru salariații incadrați cu fracțiune de normă;

· necompensarea în bani a zilelor de CO neefectuate la incetarea raporturilor de muncă;

· angajatorii nu au eliberat adeverințe pentru certificarea perioadei lucrate foștilor salariați;

· neîndeplinirea măsurilor obligatorii dispuse în controalele anterioare.
Urmare a deficiențelor constatate privind nerespectarea legislației muncii s-au aplicat 913 sancțiuni contravenționale în valoare totală de 3.777.700 lei, din care pentru munca nedeclarată  2.650.000 lei, fiind depistate  192 de persoane (fără forme de angajare sau  ale căror contracte individuale de muncă nu au fost transmise, persoane depistate la muncă în perioada în care au cim suspendat, persoane depistate ale căror contracte individuale de muncă nu au fost transmise în registrul general de evidenţă a salariaţilor cel târziu în ziua anterioară începerii activităţii, sau persoane depistate la muncă în afara programului de lucru stabilit în cadrul cim cu timp parțial).

Statistici privind controalele şi alte activităţi în domeniul relaţiilor de muncă
I. Indicatori sociali de performanță în domeniul relaţiilor de muncă

	INDICATORI
	2024

	Nr. de controale efectuate

din care privind muncă nedeclarată
	1.364

	
	277

	Nr. de măsuri dispuse
	4.868

	Nr. angajatori depistaţi, care folosesc munca nedeclarată 
	79

	Nr. persoane depistate
	192

	Nr. sancţiuni aplicate
	913

	Valoarea sancţiunilor aplicate, în lei

din care pentru muncă nedeclarată
	3.777.700

	
	2.650.000


Depistarea şi combaterea cazurilor de muncă nedeclarată

Conceptul de muncă nedeclarată (cunoscută şi sub denumirea de muncă la negru) reprezintă acea activitate prestată de un salariat pentru şi sub autoritatea unui angajator, persoană fizică sau juridică, fără a fi respectate prevederile legale în vigoare privind încheierea, executarea, modificarea, suspendarea şi încetarea contractului individual de muncă.

Cele mai des întâlnite forme sub care se manifestă munca nedeclarată sunt:

-înţelegerea dintre angajator şi salariat în urma căreia acesta din urmă acceptă să presteze munca fără încheierea unui contract individual de muncă, fapt care îl privează de drepturile şi obligaţiile ce decurg din lege;

-neîncheierea contractului individual de muncă pentru perioada de probă;

utilizarea de către persoanele fizice a unui personal casnic pentru efectuarea unor servicii şi lucrări în gospodăriile individuale, fără încheierea unui contract individual de muncă;

-primirea la muncă a unei persoane fără transmiterea raportului de muncă în registrul general de evidenţă a salariaţilor;

-primirea la muncă a unui salariat în perioada în care contractul individual de muncă este suspendat;

-primirea la muncă a unui salariat în afara programului de lucru stabilit în cadrul contractului de muncă cu timp parţial

-folosirea în mod ilegal a forţei de muncă ziliere sau sezoniere (zilieri, ucenici etc.)

Munca nedeclarată reprezintă un fenomen de o gravitate crescută cu care se confruntă societatea, cu consecinţe negative atât asupra lucrătorului, cât şi asupra bugetului de stat, care se manifestă în diferite forme, atât prin nedeclararea către autorităţi a întregii activităţi a salariatului, cât şi prin declararea parţială a activităţii acestuia. 

Parte a economiei subterane, munca nedeclarată constituie un fenomen cu efecte nocive atât pentru angajat şi angajator, cât şi pentru societate, persoanele care desfăşoară în prezent activitate fără contract individual de muncă fiind posibilii asistaţi de mâine. 

Munca fără forme legale de angajare are consecinţe sociale şi economice negative:

a. pentru persoana care prestează muncă: nu are siguranţa plăţii muncii prestate; plata se face în funcţie de bunăvoinţa angajatorului şi este amânată de acesta; săvârşeşte evaziune fiscală deoarece nu plăteşte contribuţii şi impozit la sumele încasate; este lipsită de o serie de drepturi ce decurg direct din contractul de muncă (dreptul la protecţie socială: pensie, şomaj şi sănătate; dreptul la securitate şi sănătate în muncă; dreptul la concediul de odihnă anual;dreptul la protecţie în caz de concediere;dreptul la negociere colectivă şi individuală;dreptul la repaus zilnic şi săptămânal;dreptul de a constitui sau de a adera la un sindicat; dreptul la informare sau consultare, etc.); nu beneficiază de vechime în muncă.

b. pentru angajatorul, persoană fizică sau juridică care utilizează munca nedeclarată: este lipsit de avantajele care decurg din contractul individual de muncă ( stabilitatea forţei de muncă, specializarea forţei de munca, dreptul de a exercita controlul asupra modului de îndeplinire a sarcinilor de serviciu, dreptul de a constata săvârşirea abaterilor disciplinare şi de a aplica sancţiunile corespunzătoare, imposibilitatea recuperării unui eventual prejudiciu determinată de dificultatea de a trage la răspundere o persoană care desfăşoară activitate fără contract de muncă); săvârşeşte evaziune fiscală deoarece fondurile sociale şi bugetul de stat sunt păgubite prin sustragerea de la plata contribuţiilor sociale şi a impozitelor.

Munca nedeclarată/subdeclarată are efecte negative pe termen scurt dar mai ales pe termen lung, atât pentru individ cât şi pentru societate, existând o relaţie interdependentă între plata contribuţiilor sociale şi impozitelor şi accesul la drepturile de asigurări sociale şi alte măsuri de protecţie socială.

Consecinţele muncii nedeclarate/subdeclarate se reflectă negativ şi în economie, prin distorsionarea mediului concurenţial. Astfel, angajatorii care utilizează munca nedeclarată au mai puţine obligaţii financiare, aflându-se, prin urmare, în concurenţă neloială cu acei angajatori care folosesc toate tipurile de resurse şi depun eforturi reale pentru respectarea obligaţiilor legale ce le revin.

Munca nedeclarată/subdeclarată nu se poate manifesta decât cu implicarea celor două părţi, respectiv angajatorii şi persoanele care desfăşoară activitate, având la bază practici neloiale care diminuează simţul responsabilităţii necesar într-o societate în care o parte importantă a resurselor sunt destinate protecţiei sociale.
Principala cauză a perpetuării acestui fenomen îl constituie avantajul financiar imediat, obţinut atât de către persoana care desfăşoară activitate cât şi de către angajator, generat de sustragerea de la plata impozitelor şi a contribuţiilor sociale.

Prevenirea muncii nedeclarate se realizează prin:

· Informarea permanentă a angajatorilor pe parcursul desfăşurării controalelor propriu-zise cu privire la obligaţiile ce le revin în domeniul relaţiilor de muncă;
· Conştientizarea angajaţilor şi a angajatorilor privind consecinţele sociale pe care le are prestarea şi folosirea muncii nedeclarate;

· Mediatizarea campaniilor sectoriale prin strânsa colaborare cu presa centrală şi locală, în vederea formării unei atitudini civice corespunzătoare şi responsabile, nefavorabile muncii nedeclarate.

Principalele căi de acţiune în vederea combaterii cazurilor de muncă nedeclarată sunt:

· Remedierea efectului direct al practicării muncii nedeclarate, prin determinarea angajatorilor de a încheia în formă scrisă contracte individuale de muncă pentru persoanele identificate că prestează munca nedeclarată;

· Intensificarea controalelor la angajatorii la care au fost depistate cazuri de muncă nedeclarată;

· Efectuarea de verificări în cadrul campaniilor naţionale şi locale organizate la nivel instituţional;

· Urmărirea măsurilor dispuse cu privire la obligaţia angajatorilor de a înregistra în registrul general de evidenţă a salariaţilor a contractelor individuale de muncă pentru persoanele identificate.

Acţiunile de control care au ca obiectiv identificarea şi combaterea muncii nedeclarate, se efectuează atât în cadrul activităţii curente, regăsindu-se ca obiectiv obligatoriu în peste 90% din numărul total de controale efectuate lunar, cât şi prin organizarea şi desfăşurarea de campanii naţionale pentru identificarea şi combaterea cazurilor de muncă nedeclarată în domenii susceptibile utilizării frecvente a acesteia, a muncii tinerilor şi copiilor.

Identificarea cazurilor de muncă nedeclarată reprezintă unul dintre obiectivele principale ale Inspecţiei Muncii, având în vedere că măsurile dispuse de către inspectorii de muncă şi sancţiunile contravenţionale aplicate conduc la descurajarea practicării muncii fără forme legale.
II. în domeniul contracte colective de muncă şi monitorizare relaţii de muncă
a) Contracte individuale de muncă active
Evoluţia numărului de salariaţi activi, angajatori activi şi contracte individuale de muncă active, înregistrate în Registrul general de evidenţă a salariaţilor pentru perioada ianuarie - decembrie 2024  este următoarea:

	Data de referinţă
	Nr. angajatori activi
	Nr. salariaţi activi*
	C.I.M. Active

	31.01.2024
	8485
	51622
	59900

	29.02.2024
	8485
	51684
	59900

	31.03.2024
	8495
	51867
	60322

	30.04.2024
	8471
	51806
	60268

	31.05.2024
	8469
	51873
	60371

	30.06.2024
	8470
	51602
	59180

	31.07.2024
	8438
	51494
	58461

	31.08.2024
	8430
	51159
	57843

	30.09.2024
	8397
	50822
	58272

	31.10.2024
	8393
	51130
	59009

	30.11.2024
	8381
	51060
	59107

	31.12.2024
	8381
	50537
	58657


* numărul de salariaţi activi poate fi mai mic decât numărul de contracte individuale de muncă deoarece un salariat poate să aibă încheiate mai multe contracte individuale de muncă (de ex. mai multe contracte individuale de muncă cu timp parţial).
Evoluţia numărului de contracte individuale de muncă (CIM) înregistrate în Registrul general de evidenţă a salariaţilor în perioada ianuarie - decembrie 2024 este următoarea:

	LUNA

	
	          Norma întreagă

	
	Durata nedeterminată
	Durata deteminată
	total

	ianuarie
	56043
	3857
	59900

	februarie
	56037
	3953
	59900

	martie
	56164
	4158
	60322

	aprilie
	56028
	4240
	60268

	mai
	56020
	4351
	60371

	iunie
	55680
	3500
	59180

	iulie
	55432
	3029
	58461

	august
	55133
	2710
	57843

	septembrie
	54882
	3390
	58272

	octombrie
	54993
	4016
	59009

	noiembrie
	54845
	4262
	59107

	decembrie
	54469
	4188
	59657


b) Legea zilierilor

Legea zilierilor (Legea nr. 52/2011, modificată şi completată), intrată în vigoare la data de 2 mai 2011, stabileşte că durata activităţii ocazionale este de minimum o zi, corespunzător cu 8 ore de muncă. O persoană poate desfăşura activităţi ca zilier numai dacă a împlinit vârsta de cel puţin 16 ani.
Minorii cu vârsta cuprinsa între 15 si 16 ani pot desfăşura activitate ca zilieri numai cu acordul părinţilor sau al reprezentanţilor legali.
Începând cu data de 25.07.2022 s-a înfiinţat registrul electronic de evidenţă a zilierilor, ca urmare a publicării Ordinului nr.1140/2022 pentru aprobarea Metodologiei de întocmire şi transmitere a Registrului electronic de evidenţă a zilierilor, precum şi înregistrările care se efectuează în acesta, instituţia noastră a derulat o campanie de informare a beneficiarilor de lucrări definiţi în Legea 52/2011 privind exercitarea unor activităţi cu caracter ocazional desfăşurate de zilieri aflaţi în evidenţa instituţiei.

Au fost înregistrate solicitări de la beneficiari pentru înfiinţarea Registrului, în scopul obţinerii numelui de utilizator şi parolă, fiind eliberate 27 de parole.

c) Contracte colective de muncă

Potrivit dispoziţiilor Legii nr. 108/1999 pentru înfiinţarea şi organizarea Inspecţiei Muncii, republicată, cu modificările şi completările ulterioare, instituţia noastră asigură înregistrarea contractelor colective de muncă la nivel de unităţi şi conciliază conflictele de muncă declanşate la nivelul unităţilor. 

Activitatea de încheiere şi înregistrare a contractelor colective de muncă, precum şi activitatea de conciliere a conflictelor colective de muncă, sunt reglementate de dispoziţiile Legii dialogului social nr. 367/2022, cu modificările și completările ulterioare.

Activitatea de înregistrare a contractelor colective de muncă încheiate la nivel de unitate s-a concretizat în anul 2024  prin:

•
înregistrarea a 83 contracte colective de muncă;

•
înregistrarea a 20 acte adiţionale de prelungire a contractelor colective de muncă;

•
înregistrarea a 23 acte adiţionale de modificare a clauzelor contractelor colective de muncă;

•
eliberarea a 8 dovezi pentru organizaţii sindicale, de depunere a documentelor necesare obţinerii reprezentativităţii la nivel de unitate.

La sfârşitul anului 2024 erau active un număr de 175 contracte colective de muncă încheiate la nivelul unităţilor din judeţul Braila, din care:

· 1 încheiat cu federaţii+reprezentanţii salariaţilor;

· 152  încheiate cu reprezentanţii salariaţilor;

· 22 încheiate cu sindicate reprezentative.

La nivelul judeţului Braila, la sfârşitul perioadei de referinţă, funcţionau aproximativ 904 unităţi cu peste 10 de salariaţi, din sectorul bugetar, cu capital mixt şi privat, astfel:

· 224 cu capital de stat;

· 675 cu capital privat;

· 4 cu capital mixt;
· 1 alte categorii.

În anul 2024 nu au fost înregistrate conflicte colective de muncă.
d) Activităţi privind registrul general de evidenţă a salariaţilor, prevăzute de HG nr.905/2017 privind registrul general de evidenţă a salariaţilor 

În anul 2024 au fost depuse la inspectorat 2035 registre de evidenţă a salariaţilor/modificări ale acestora şi au fost eliberate un număr de 782 parole de acces la baza on-line organizată la nivelul Inspecţiei Muncii. 

Numărul certificatelor cu informaţii extrase din baza de date organizată la nivelul Inspecţiei Muncii privind registrul general de evidenţă a salariaţilor furnizate în anul 2024 a fost de 2395/252.742 persoane verificate. 
În anul 2024 au fost înregistrate 289 adrese prin care unităţile au informat asupra încheierii de contracte de prestări servicii.
e) eliberarea de documente din arhiva instituţiei
În anul 2024 au fost eliberate titularilor un număr de 198 carnete de muncă, aflate în arhiva instituţiei noastre şi au fost eliberate un număr de 169 adeverinţe de vechime, conform datelor aflate în arhiva instituţiei. 

La sfârşitul anului 2024 în arhiva instituţiei noastre se mai aflau un număr de 11.543 carnete de muncă neridicate de titulari.
VII. SECURITATE ŞI SĂNĂTATE IN MUNCĂ (SSM). SUPRAVEGHEREA PIEŢEI ŞI POLITICI DE PREVENŢIE

Activitatea desfășurată de compartimentele securitate și sănătate în muncă a fost orientată în mod deosebit  pe consolidarea culturii de prevenire a riscurilor de accidentare în muncă și de îmbolnăvire profesională, prin acțiuni care s-au focalizat pe informare, conştientizare, indrumare și control al modului de aplicare a legislației în domeniu.
S-a urmărit îmbunătățirea securității și sănătății în muncă, în special, în sectoarele economiei naționale cu riscuri majore de accidentare și îmbolnăvire profesionala, prin conștientizarea angajatorilor și lucrătorilor asupra importanței asigurarii unor locuri de muncă sigure și sănătoase și a necesității respectării  legislației în domeniu.
În vederea îndeplinirii obiectivelor instituției, cuprinse în Programul cadru de acțiuni al Inspecției Muncii, cât și a programului propriu, pentru eficientizarea activităților specifice domeniului de competență și pentru desfășurarea optimă a acțiunilor prevăzute, s-a urmărit mediatizarea activității întreprinse de Inspectoratul Teritorial de Muncă, atât în vederea informarii angajaților/angajatorilor cu privire la prevenirea riscurilor profesionale, protecția sănătații și securității lucrătorilor, eliminarea factorilor de risc de accidentare, informarea, consultarea, instruirea lucrătorilor și a reprezentanților lor, precum și în legatură cu direcțiile generale pentru implementarea acestor principii.
Rezultatele controalelor efectuate în domeniul securităţii şi sănătăţii în muncă:

Activitatea desfăşurată în anul 2024, pentru realizarea obiectivelor şi a indicatorilor în domeniul securităţii şi sănătăţii în muncă se prezintă astfel:
	Nr. controale
	945

	Nr. sancţiuni contravenţionale aplicate: 
	1.130

	· nr. amenzi 
	58

	· nr. avertismente 
	1.072

	Valoare amenzi aplicate (lei)
	297.500

	Nr. măsuri dispuse pentru neconformităţi depistate
	1.130

	Nr. sistări de activitate
	4

	Nr. echipamente de muncă oprite din funcţionare
	1


Rezultatele acţiunilor planificate în domeniul securităţii şi sănătăţii în muncă şi supravegherii pieţei
1. Campanii şi acţiuni în domeniul securităţii şi sănătăţii în muncă

În anul 2024, activitatea Compartimentului Control în domeniul Securităţii şi Sănătăţii în Muncă, s-a desfăşurat în conformitate cu prevederile cuprinse în legislaţia specifică în vigoare, avându-se în vedere în mod deosebit respectarea Programului cadru de acţiuni aprobat  pentru anul 2024 cât şi solicitările şi adresele transmise de Inspecţia Muncii.

În domeniul securităţii şi sănătăţii în muncă inspectorii de muncă au controlat în principal:
-respectarea cerinţelor pentru locul de muncă, pentru utilizarea echipamentelor de muncă
şi a echipamentelor individuale de protecţie, precum şi pentru semnalizarea de securitate şi/sau sănătate la locul de muncă;
-protecţia lucrătorilor expuşi la riscuri specifice: vibraţii, zgomot, câmpuri electromagnetice, agenţi chimici, agenţi cancerigeni, azbest, agenţi biologici, manipularea manuală a maselor, utilizarea ecranelor de vizualizare, radiaţii optice artificiale;
-respectarea cerinţelor minime impuse pentru şantierele temporare sau mobile, pentru asistenţa medicală la bordul navelor, industria extractivă de suprafaţă, industria extractivă de foraj, pentru atmosfere explozive şi pentru nave de pescuit;
-protecţia tinerilor în muncă;
-respectarea regimului materiilor explozive;
-respectarea regimului produselor de uz fitosanitar pentru combaterea bolilor, dăunătorilor şi buruienilor în agricultură şi silvicultură;
-respectarea cerinţelor esenţiale de securitate şi sănătate necesare pentru introducerea pe piaţă şi punerea în funcţiune a echipamentelor electrice destinate utilizării la joasă tensiune, a echipamentelor individuale de protecţie, a maşinilor industriale, a echipamentelor şi sistemelor de protecţie destinate utilizării în atmosfere potenţial explozive, a explozivilor de uz civil şi limitarea nivelului emisiilor de zgomot al echipamentelor utilizate în exteriorul clădirilor;
-modul de organizare şi funcţionare a Comitetelor de Securitate şi Sănătate în Muncă;
-respectarea legislaţiei privind supravegherea sănătăţii lucrătorilor (examenul medical la angajare, adaptabilitatea în muncă şi controlul medical periodic);
-modul în care angajatorii au organizat activitatea de acordare a primului ajutor în caz de accidentare, precum şi organizarea şi dotarea echipelor de salvatori, pentru situaţiile impuse de specificul activităţii sau prevăzute de lege.
Activitatea inspectoratului în domeniul securităţii şi sănătăţii în muncă a urmărit modul în care agenţii economici respectă prevederile legale privind securitatea şi sănătatea în muncă, supravegherea medicală a angajaţilor, instruirea personalului angajat asupra riscurilor la care sunt expuşi, modul de aplicare a reglementărilor legale la locurile de muncă, organizarea
ergonomică a locurilor de muncă precum şi modul de exploatare în siguranţă a instalaţiilor şi echipamentelor tehnice.
În concordanţă cu acţiunile de control stabilite, în baza Programului cadru al Inspectiei Muncii precum si a Programului propriu de actiuni cât şi a unor situaţii apărute în cursul anului, direcţiile principale de acţiune s-au materializat prin:
1. Organizarea şi desfăşurarea Săptămânii Europene de Securitate şi Sănătate în Muncă

Securitatea și sănătatea în muncă în era digitală, sub egida Agenţiei Europene pentru Securitate şi Sănătate în Muncă;

2. Campanie națională de verificare a modului de respectare a cerințelor minime de securitate și sănătate în muncă la lucrările din domeniul construcțiilor – cod. CAEN 41, 42, 43”;
3. Campanie națională natională „Valențele culturale ale securitătii si sănătatii in muncă” pentru formarea unei culturi de prevenire in randul tinerilor din licee si scoli profesionale;
4.  Campanie SLIC pentru anul 2024 privind accidentele de muncă;
5. Campanie națională de informare, constientizare si monitorizare a angajatorilor privind riscurile existente la locurile de muncă unde se utilizează zilieri și/sau salariați temporari;
6. Campanie naţională de supraveghere a pieţei produselor industriale din domeniul de competenţă al Inspecţiei Muncii, conform Programului sectorial pentru anul 2024, coordonat de către Comisia Europeană;
7. Acțiune de control privind verificarea modului in care se respectă cerințele minime de securitate si sănătate in muncă pentru transportul rutier al mărfurilor periculoase – cod CAEN 4941 – Transporturi rutiere de mărfuri;

8. Acțiune de verificare a modului in care sunt respectate cerințele minime pentru imbunătățirea securitații si protecția sănătații de catre agenții economici care dețin conducte de transport produse petroliere si gaze naturale;
9. Acţiune privind respectarea prevederilor legale de securitate si sănătate in activitatea de manipulare manuală/mecanizată a coletelor si corespondenței;
10. Acţiune de verificare a modului in care angajatorii au indeplinit măsurile pentru normalizarea condițiilor de muncă la locurile de muncă incadrate in condiții deosebite;

11. Acțiune de verificare a modului in care sunt respectate cerințele minime pentru imbunatațirea securitătii si protectia  sanatatii lucratorilor care isi desfasoara activitatea in industria metalurgica (diviziunea CAEN 24);
12. Acțiune de control vizând modul de respectare a cerinţelor minime de securitate şi sănătate în muncă pentru protecţia lucrătorilor împotriva riscurilor legate de expunerea la agenţi chimici periculoşi la locul de muncă;

13. Acțiune de control pentru verificarea modului în care se respectă  prevederile legale la comercializarea articolelor pirotehnice;

14. Acțiune de monitorizare privind riscurile existente la locurile de muncă din microintreprinderi (1 - 9 lucrători).
15. Rezolvarea de petiţii, sesizări, consultanţă în domeniul securității și sănătății în muncă.

Acțiuni proprii in domeniul securităţii şi sănătăţii în muncă din Programul propriu de acțiuni :

1. Controlul respectării prevederilor legale privind securitatea şi sănătatea în muncă în activitatea de constructii si reparatii nave, transporturi navale şi activităţi portuare;

2. Acțiune de control pentru verificarea modului în care angajatorii, care desfășoară activități de transport și distribuție energie electrică, respectă prevederile legale în domeniul securității și sănătății la lucrările de mentenanță sau la intervențiile ocazionale;
3. Acțiune privind verificarea modului de respectare a prevederilor în domeniul securității și sănătății în muncă în sectorul agricultură.
Activitatea compartimentului Supravegherea Pieţei, Îndrumare Angajatori și Angajaţi în        Domeniul Securităţii și Sănătăţii în Muncă

Activitatea Compartimentului Supravegherea Pieţei, Îndrumare Angajatori şi Angajaţi în domeniul Securităţii şi Sănătăţii în Muncă din cadrul Inspectoratului Teritorial de Muncă Braila constă din: 

· instrumentarea cererilor de autorizare primite din partea persoanelor fizice şi juridice care desfăşoară sau doresc să înceapă să desfăşoare activităţi economice pe raza judeţului Braila; 

· asigurarea de consultanţă în domeniul securităţii şi sănătăţii în muncă; 

· gestionarea datelor în sistem electronic în bazele de date existente la nivelul instituţiei şi din activităţi de control în domeniul supravegherii pieţei.

Conform prevederilor:

- Legii securităţii şi sănătăţii în muncă nr. 319/2006 şi a HG nr. 1425/2006 pentru aprobarea Normelor metodologice de aplicare, modificate şi completate;

- Ordonanţei nr. 4/1995 privind fabricarea, comercializarea şi utilizarea produselor de uz fitosanitar pentru combaterea bolilor, dăunătorilor şi buruienilor în agricultură şi silvicultură, actualizată;

- Legii nr. 126/1995 republicată, privind regimul materiilor explozive şi a HG nr. 536/2002 pentru aprobarea Normelor tehnice privind deţinerea, prepararea, experimentarea, distrugerea, transportul, depozitarea, mânuirea şi folosirea materiilor explozive utilizate în orice alte operaţiuni specifice în activităţile deţinătorilor, precum şi autorizarea artificierilor şi a pirotehnicienilor, actualizată;

- Ordinului nr. 1102/2008 privind avizarea spaţiilor destinate depozitării muniţiilor, capselor sau pulberilor pentru muniţie;

- Legii nr. 360/2003 republicată, privind regimul substanţelor şi preparatelor chimice periculoase;

- Hotărârii nr. 1.092/2006 privind protecţia lucrătorilor împotriva riscurilor legate de expunerea la agenţi biologici în muncă;

- Ordonanţei de urgenţă nr. 96/2003 actualizată, privind protecţia maternităţii la locurile de muncă;

- Hotărârii nr. 300/2006 actualizată, privind cerinţele minime de securitate şi sănătate pentru şantierele temporare sau mobile.
În anul 2024 situaţia fiind ilustrată în tabelul următor :

	Legea 319/2006

SSM
	OG 4/1995 + Legea 85/1995

Produse de protecţie a plantelor
	Legea 126/1995

Materii explozive
	Ordinul 1884/2018
	OUG 96/2003

	6
	20
	7
	7
	188


VIII. Statistici privind accidentele de muncă şi bolile profesionale
VIII.1. Statistici privind accidentele de muncă
	Specificatii
	2024

	Total accidentati 

din care :
	60

	- cu ITM
	56

	- mortale
	 4

	-colective (accidente/accidentati total/mortal)
	1/3/0

(din cei 3 accidentaţi 1 – ITM SI 2-UȘOR)


Cercetarea accidentelor s-a efectuat în conformitate cu prevederile legale, iar dosarele de cercetare au fost înaintate în termen la Inspecţia Muncii. 

Toate dosarele de cercetare au fost avizate de Direcţia de Control Securitate şi Sănătate în Muncă din cadrul Inspecţiei Muncii.
VIII.2. Statistici privind bolile profesionale
În anul 2024 nu au fost declarate boli profesionale. 

IX. Pe parcursul anului 2024 nu au fost constatate nerealizări în activitatea instituției și nu au fost necesare propuneri pentru remedierea deficiențelor.
X. PRIORITĂŢI PENTRU PERIOADA URMĂTOARE

a.  Urmărirea realizării tuturor obiectivelor transmise de Inspecţia Muncii;

b.  Urmărirea îndeplinirii măsurilor dispuse în actele de control întocmite şi în procesele verbale de cercetare a evenimentelor ;
c.   Combaterea fenomenului de muncă nedeclarată;
d. Creşterea calităţii actului de control prin dezvoltarea unor forme eficiente de coordonare şi control a activităţii în domeniul securităţii şi sănătăţii în muncă pentru a asigura întărirea rolului Inspecţiei Muncii în prevenirea accidentelor de muncă şi bolilor profesionale;
e. Perfecţionarea profesională a inspectorilor de muncă, pentru asigurarea controlului legislaţiei;
f.  Menţinerea dialogului instituţional cu partenerii sociali;
g. Promovarea imaginii instituţiei în mass-media şi în social media.

Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului

